《同黄饷科游岳麓看禹王碑谒孔圣庙 其一》
明代·黄公辅

山环径仄碧层层，指点苔踪快一登。犬吠丛林知古刹，云横洞口见幽僧。

禹碑勒处岩为石，圣庙光乖月是灯。引望高峰勤仰止，天空霞静赏心腾。

作者简介：明广东新会人，字振玺。万历四十四年进士，官御史，忤魏忠贤去官。后迁江西参政，分守宝庆，有政绩。